Direktiva Sveta

z dne 12. junija 1978

o približevanju zakonodaje držav članic o okrovih koles motornih vozil

(78/549/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 100,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker so tehnične zahteve, ki jih morajo izpolnjevati motorna vozila na podlagi nacionalne zakonodaje, med drugim povezane z okrovi koles motornih vozil;

ker se te zahteve v posameznih državah članicah razlikujejo; ker je zato potrebno, da vse države članice poleg svojih obstoječih pravil ali namesto njih sprejmejo enake zahteve, da bi bilo tako mogoče uvesti postopek EGS-homologacije na podlagi Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [3], nazadnje spremenjene z Direktivo 78/547/EGS [4], za vsak tip vozila,

ker približevanje nacionalne zakonodaje o motornih vozilih vključuje medsebojno priznavanje pregledov, ki jih država članica opravi na podlagi skupnih zahtev,

SPREJEL NASLEDNJO DIREKTIVO:

Člen 1

V tej direktivi "vozilo" pomeni vsako motorno vozilo kategorije M1 (kakor je opredeljeno v Prilogi I k Direktivi 70/156/EGS), namenjeno uporabi na cesti, z vsaj štirimi kolesi in največjo konstrukcijsko določeno hitrostjo, večjo od 25 km/h.

Člen 2

Nobena država članica ne sme zavrniti podelitve EGS-homologacije oziroma nacionalne homologacije vozila zaradi razlogov v zvezi z okrovi koles, če ti ustrezajo zahtevam iz Priloge I.

Člen 3

Nobena država članica ne sme zavrniti ali prepovedati prodaje, registracije, začetka uporabe ali uporabe nekega vozila zaradi razlogov v zvezi z okrovi koles, če ti ustrezajo zahtevam iz Priloge I.

Člen 4

Vse spremembe, potrebne za prilagoditev zahtev iz prilog tehničnemu napredku, se sprejmejo skladno s postopkom, opredeljenim v členu 13 Direktive 70/156/EGS.

Člen 5

1. Države članice sprejmejo predpise potrebne za uskladitev s to direktivo v 18 mesecih od njene notifikacije in o tem takoj obvestijo Komisijo.

2. Države članice predložijo Komisiji besedila temeljnih predpisov nacionalne zakonodaje, ki jih sprejmejo na področju, urejenem s to direktivo.

Člen 6

Ta direktiva je naslovljena na države članice.

V Luxembourgu, 12. junija 1978

Za Svet

Predsednik

K. Olesen

[1] UL C 118, 16.5.1977, str. 29.

[2] UL C 114, 11.5.1977, str. 6.

[3] UL L 42, 23. 2. 1970, str. 1.

[4] UL L 168, 26.6.1978, str. 39.

--------------------------------------------------

PRILOGA I

1. SPLOŠNE ZAHTEVE

1.1 Motorna vozila morajo biti opremljena z okrovi koles (deli nadgradnje, blatniki itd.).

1.2 Okrovi koles morajo biti konstruirani tako, da kolikor je mogoče, ščitijo druge udeležence v prometu pred kamni, blatom, ledom, snegom in vodo, ki jih kolo dvigne v zrak, in tudi da zmanjšajo nevarnost, ki jo za druge udeležence v prometu pomeni dotik z vrtečimi se kolesi.

2. POSEBNE ZAHTEVE

2.1 Pri vozilu, pripravljenem za vožnjo (glej oddelek 2.6 Priloge I k Direktivi 70/156/EGS), in pri legi koles naravnost naprej morajo okrovi koles izpolnjevati naslednje pogoje:

2.1.1 V delu, ki ga omejujeta radialni ravnini 30° pred srednjico koles in 50° za njo (glej sliko 1), mora biti skupna širina okrovov koles (q) zadostna, da pokrije vsaj celotno širino pnevmatik (b) ob upoštevanju skrajnih primerov pri kombinaciji pnevmatike in kolesa, kakršno je določil proizvajalec in je določena v oddelku 5.2 certifikata, ki je naveden v Prilogi II. Pri dvojnih kolesih se upošteva skupna širina obeh koles (t).

2.1.1.1 Pri določanju širine skladno z oddelkom 2.1.1 se ne upoštevajo oznake, okrasi, zaščitni trakovi ali rebra na bočnih straneh pnevmatik.

2.1.2 Zadnji robovi okrovov koles se ne smejo končati nad vodoravno ravnino, ki poteka 150 mm nad sredino kolesa (merjeno na osi, ki poteka skozi sredino kolesa), presečišče zadnjih robov s to ravnino (točka A, slika 1) pa mora biti zunaj vzdolžne srednjice pnevmatike oziroma pri dvojnih kolesih zunaj vzdolžne srednjice zunanjega kolesa.

2.1.3 Obris in lega okrovov koles morata biti taka, da so le-ti čim bliže pnevmatikam; zlasti v delu, ki ga omejujeta radialni ravnini, opredeljeni v 2.1.1, morajo biti izpolnjeni naslednji pogoji:

2.1.3.1 projekcija – v navpični aksialni ravnini pnevmatik – globina (p) zunanjega roba okrovov koles, izmerjena na vzdolžni srednjici, ki poteka skozi središče pnevmatike, mora znašati najmanj 30 mm. Ta globina (p) se lahko do radialnih ravnin iz 2.1.1 postopoma znižuje do 0;

2.1.3.2 razdalja (c) med spodnjimi robovi okrovov koles in osjo, ki poteka skozi središče kolesa, ne sme biti večja od 2r, pri čemer je "r" statični polmer pnevmatike.

2.1.4 Pri vozilih, katerih obesitve koles omogočajo nastavitev oddaljenosti od tal, morajo biti zgoraj navedeni pogoji izpolnjeni pri normalnih pogojih uporabe, kakršne je določil proizvajalec vozila.

2.2 Okrovi koles so lahko sestavljeni iz več delov, če med posameznimi deli – ko so sestavljeni – ali pa znotraj teh delov ni razpok.

2.3 Okrovi koles morajo biti trdno pritrjeni, vendar so lahko ločljivi kot celota ali pa v delih.

3. UPORABA SNEŽNIH VERIG

3.1 Proizvajalec mora potrditi, da je vozilo izdelano tako, da se vsaj na enem tipu pnevmatik, ki so odobrene za gnana kolesa tega tipa vozil, lahko uporabi vsaj en tip snežnih verig. Proizvajalec mora določiti eno kombinacijo verig in pnevmatik, ki ustreza temu vozilu, in jo mora navesti v oddelku 5.1 certifikata iz Priloge II.

4. VLOGA ZA PODELITEV EGS-HOMOLOGACIJE TIPA VOZILA

4.1 Vlogo za podelitev EGS-homologacije tipa vozila glede na okrove koles mora vložiti proizvajalec vozila oziroma njegov pooblaščeni zastopnik.

4.2 Vlogi je treba priložiti naslednje dokumente v trojniku s podatki:

4.2.1 — natančen opis tipa vozila glede na okrove koles in

4.2.2 — podrobne risbe okrovov koles, ki kažejo lego le-teh na vozilu.

4.3 Tehnični službi, pristojni za opravljanje preskusov za homologacijo tipa, je treba predložiti vozilo, ki je predstavnik tipa, za katerega je treba podeliti homologacijo.

+++++ TIFF +++++

--------------------------------------------------

PRILOGA II

VZOREC

+++++ TIFF +++++

+++++ TIFF +++++

--------------------------------------------------